104 I. VAN HALL 



Academiae nostrae commoda et, si iam deinceps non amplius institutis et 

 praeceptis, tamen monitis tuis et exemplo prodesse Academiae nostrae tibi 

 liceat ! 



Equidem laetor, clarissime ROVERS, quod mihi nunc demum ex augus- 

 tissirno hoc loco, universae Traiectinae Academiae nomine verba facienti, 

 concessum est tibi gratulari de feliciter suscepta GOUDOEVERI in locum do- 

 cendi provincia. Iam enim non amplius vel optare vel sperare de te licet 

 fore ut talis futurus sis in Academia nostra, qualem te et Franequerae et 

 Groningae praestitisti; iam experti scimus, tuto tibi tuaeque disciplinae 

 iuventutem nostram quoque instituendam esse traditam. Equidem modo 

 non sine voluptate commemorabam solemnem ilium diem, quo ante hos 

 triginta quinque annos praemio ornabamur ambo; quae commemoratio 

 nescio quomodo in me quoque, quippe aequali tuo, excitat alacre illud in- 

 genium , sumnium illud discendi docendique studium, quod in te, summam 

 tamen rerum humanarum inconstantiam et tristissima fata experto, admi- 

 ramur omnes. Diu te in Academiae tuorumque utilitatem incolumem et 

 vegetum servet Deus Opt. Max.! 



Te quoque hie compellare liceat , vir doctissime VERMEULEN , cui his ipsis 

 diebus cura Bibliothecae nostrae in GOUDOEVERI locum mandata fuit : 

 gravissimum sane munus , quod multiplicem doctrinae copiam , diligentiam 

 summam, animum etiam benevolum requirit erga eos, quorum causa bi- 

 bliotheca nostra cum maxime constituta est. Te praefecto , Bibliotheca nostra 

 librorum copia et delectu aptaque dispositione , visitantium admirationem 

 movere pergat, maxime vero, te praefecto, Bibliotheca nostra multis, prae- 

 cipue civibus academicis, utilitatem praebeat! Nam ut facilis promtusque 

 iis ad libros nostros pateat aditus, tua potissimum efficiendum est bene- 

 volentia. Fac itaque , vir doctissime ! ut in prosperis Academiae fatis etiam 

 hoc commemorare possint successores mei , te potissimum GOUDOEVERO nostro 

 successorem datum esse! 



Sed plura sunt hie commemoranda quae grato erga Deum animo nos 

 afficiant. Quinque et viginti sunt anni, ex quo vos, clarissimi collegae, 



